Document ID: 32011R0127

KOMMISSIONENS FORORDNING (EU) Nr. 127/2011
af 11. februar 2011
om ændring af forordning (EU) nr. 1017/2010 for så vidt angår de mængder, der er omfattet af de løbende licitationer med henblik på videresalg på det indre marked af korn fra danske, franske og finske interventionsorganer
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra f), sammenholdt med artikel 4, og
ud fra følgende betragtninger:
(1)
Ved Kommissionens forordning (EU) nr. 1017/2010 (2) åbnedes der løbende licitationer med henblik på videresalg på det indre marked af korn fra medlemsstaternes interventionsorganer.
(2)
Markedssituationen for blød hvede og byg i Den Europæiske Union og den udvikling i kornefterspørgslen, der er konstateret i forskellige regioner i de seneste uger, gør det nødvendigt at stille nye kornmængder fra interventionslagrene til rådighed i visse medlemsstater. Derfor bør interventionsorganerne i de pågældende medlemsstater have tilladelse til at forhøje de mængder, der udbydes i licitation, med 125 tons i Finland for blød hvede og med 54 tons i Frankrig og 33 tons i Danmark for byg, idet det præciseres, at de 125 tons blød hvede i Finland, de 54 tons byg i Frankrig og de 33 tons byg i Danmark udgør en efterfølgende berigtigelse som følge af reguleringen af de lagre, der faktisk var til rådighed i interventionsorganets lagerbygninger, og salget af resten af disse mængder ved dellicitationerne den 16. december 2010, den 13. januar 2011 og den 27. januar 2011.
(3)
Forordning (EU) nr. 1017/2010 bør ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
I bilaget til forordning (EU) nr. 1017/2010 foretages følgende ændringer:
a)
linjen vedrørende Danmark affattes således:
»Danmark
-
59 583
-«
b)
linjen vedrørende Frankrig affattes således:
»France
-
70 439
-«
c)
linjen vedrørende Finland affattes således:
»Suomi/Finland
22 882
784 136
-«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. februar 2011.

Labels: 3
17
18